laion/Wikipedia-Exotic huggingface dataset:
אווריסטוס

אווריסטוס (בלטינית: Evaristus), או אריסטוס, היה האפיפיור בין השנים 98 או 99 עד 105 או 108. רק מעט ידוע על חייו. לפי ספר האפיפיורים, הליבר פונטיפיקליס, הוא נולד בבית לחם לאב יהודי, אך נחשב כ"יווני מלידה". הוא נבחר בתקופת שלטון הקיסר דומיטיאנוס, בתקופה בה התרחשה הרדיפה השנייה של הנוצרים. אווריטוס הניח יסוד לקולגיום לקרדינלים, אשר לימים היה למועצה הבוחרת לכס הקדוש. הוא נחשב על–פי המסורת הקתולית לקדוש מעונה שיום חגו הוא 26 באוקטובר, אף כי אין הוכחה היסטורית לטענה זו. לפי המסורת, הוא קבור קרוב לקברו של פטרוס הקדוש שבקריית הוותיקן. קרוב לוודאי שהשליח יוחנן מת בתחילת תקופת כהונתו של אווריסטוס. מדיה וקבצים בנושא אווריסטוס בוויקישיתוף אווריסטוס, באתר "Find a Grave" (באנגלית) אווריסטוס, באתר אנציקלופדיה בריטניקה (באנגלית) ערך זה הוא קצרמר בנושא אנשי דת נוצרים ובנושא קדושים נוצרים. אתם מוזמנים לתרום לוויקיפדיה ולהרחיב אותו.
באקלברי

באקלברי הוא כפר במערב מחוז ברקשייר באנגליה. באקלברי הייתה בעבר אחוזה מלכותית של אדוארד המודה בשנים 1042–1066. לימים הנרי הראשון, מלך אנגליה העניק את באקלברי למנזר קלוני, בין השנים 1100–1135. בשנת 1540 חזר האזור לבעלות כתר המלוכה, בעקבות ייסוד הכנסייה האנגליקנית. כנסיית פאריש האנגליקנית שבכפר נבנתה באמצע המאה האחת עשרה. הכניסה הדרומית התווספה בתקופה הנורמנית בשנת 1170, הטרנספט נבנה בסוף המאה השתים עשרה, והקשת השנייה נוספה במאה השלוש עשרה. בבאקלברי שלושה חלקים עיקריים: הכפר המקורי שעל גדת הנהר פנג, שמורת היער שגודלה 826 אקר, והכפר באקלברי שנמצא בצדו הדרומי של האזור. מדיה וקבצים בנושא באקלברי בוויקישיתוף אתר האינטרנט הרשמי של באקלברי
טמקת

טמקת (געז ጥምቀት; התגלות) נקרא גם אסתרעייו ("מאורע") ואפיפנייה (יוונית 'Eπιφάνεια) הוא חג ההתגלות הנחוג בכנסייה האורתודוקסית האתיופית ביום העשירי בחודש טר לפי לוח השנה האתיופי, המקביל ל-19 בינואר, או ל-20 בינואר בשנה מעוברת. טמקת מעלה על נס את טבילת ישו בנהר הירדן, ועל כן נערכים בו טקסים המשחזרים את ההטבילה. במהלך אירועי החג, התבות, העתק-הדמיה של לוח עשרת הדיברות או של ארון הברית, השמור בכל כנסייה אתיופית, נעטף בבדים עשירים, ונישא בתהלוכה על ראשו של כהן הדת. התבות, שבדרך כלל אינו מוצג לראווה בפני המוני המאמינים, מסמן את גילויו ברבים של ישו כמשיח, בהגיעו להיטבל בידי יוחנן המטביל. בליל הטמקת צמים המאמינים משקיעה ועד זריחה. הטקס נערך ליד נהר או מקווה מים מוקדם מאוד לפנות בוקר, ולקראת שחר המים מבורכים ומותזים על המאמינים. חלק מהמשתתפים נכנסים אל המים וטובלים בהם את כל גופם, ובכך מחדשים באופן סמלי את ברית טבילתם. מעשה זה אינו עולה מבחינה דתית כדי טבילה נוספת, שכן כאמור בתפילת אני מאמין, מצהירים המאמינים כי הם נטבלים פעם אחת למחילת חטאיהם. עם זאת, הטקס גרם לנוסעים אירופים מוקדמים שהזדמנו אליו, לפרש את מעשי המאמינים כסותרים את הצו הדתי. לקראת צהרי היום מוחזר התבות אל הכנסייה בתהלוכה המלווה בריקוד ובזמרה. תבות חג ההתגלות הכנסייה האורתודוקסית האתיופית מדיה וקבצים בנושא טמקת בוויקישיתוף טמקת בגונדר Timkat-Epiphany
Like I Love You

Like I Love You הוא שיר של זמר הפופ האמריקאי ג'סטין טימברלייק בהשתתפות צמד ההיפ הופ קליפס. השיר הופק על ידי חברי הנפטונז פארל ויליאמס וצ'אד הוגו והוא נכלל באלבומו הראשון של טימברלייק, Justified, ויצא כסינגל הבכורה של טימברלייק ב-20 באוגוסט 2002. השיר זכה בעיקר לביקורות חיוביות והוא היה מועמד לפרס גראמי בקטגוריה "שיתוף הפעולה הטוב ביותר של ראפ ושירה", אך לא זכה. לשיר בוצעו מספר גרסאות כיסוי. בלטו מתוכן הגרסה של להקת האינדי הבריטית מקסימו פארק שביצעה אותו לרגל ציון 40 שנה ל-BBC רדיו 1, וכן גרסת בל X1 וגרסת רמיקס שיצרו הרכב הדיג'יים דיפ דיש. מידע על היצירה "Like I Love You" באתר מיוזיק בריינז סרטון השיר "Like I Love You" באתר יוטיוב "Justin Timberlake Chart History". Billboard. נבדק ב-2017-12-14. מידע על Like I Love You, באתר המצעד האוסטרי, ארכיון מידע על Like I Love You, באתר המצעד האיטלקי, ארכיון מידע על Like I Love You, באתר המצעד הגרמני מידע על Like I Love You, באתר מצעד דנמרק מידע על Like I Love You, באתר המצעד הנורווגי מידע על Like I Love You, באתר המצעד של ניו זילנד מידע על Like I Love You, באתר המצעד הפורטוגזי, ארכיון מידע על Like I Love You, באתר המצעד השוודי
100 סיפורים ראשונים

100 סיפורים ראשונים הוא אוסף בן שלושה כרכים המרכזים מקבץ של מאה סיפורים נבחרים לגיל הרך. הספרים יצאו בהוצאת כנרת, ופורסמו לראשונה בין 1983 ל-1984. הסיפורים לוקטו ונערכו על ידי דניאלה גרדוש ותלמה אליגון, ואוירו על ידי דוש (קריאל גרדוש; אביה של דניאלה). עם הסיפורים הנבחרים נמנים יצירות מהספרות העברית (כמו דירה להשכיר או האריה שאהב תות), לצד נכסי צאן ברזל של ספרות הילדים העולמית (כמו סיפורי האחים גרים או סיפוריו של הנס כריסטיאן אנדרסן). חלק א', שנדפס ב-1983, כולל 50 סיפורים, שבהם העלילה ואוצר המילים פשוטים, והוא מיועד לילדים בראשית הקריאה. חלק ב', שנדפס ב-1984, מכיל 25 סיפורים, שבהם העלילה ואוצר המילים מורכבים קצת יותר, והוא מיועד לבני הארבע והחמש. חלק ג' נדפס גם הוא ב-1984, והוא מכיל 25 סיפורים; הוא מעט יותר מורכב, ובאופן כללי גם מיועד לגיל הגן, לבני הארבע עד שש. בכתיבת ובעריכת הסיפורים השתתפו, מלבד גרדוש ואליגון, גם עדנה פלג, יעל רוזמן ואבירמה גולן. שמונה סיפורים נבחרים מתוך הספר הראשון אף הומחזו בקלטת וידאו בשם "100 סיפורים ראשונים" בהוצאת קלסיקלטת, בכיכובם של ציפי שביט ונתן דטנר, בבימויו של חנן קמינסקי. מקבץ הסיפורים היווה המשך למקבץ השירים "100 שירים ראשונים" שיצא בהוצאת כנרת. דניאלה גרדוש ותלמה אליגון, 100 סיפורים ראשונים: חלק א' - לגיל הרך, עם ציורים מאת דוש, הוצאת כנרת, 1983 דניאלה גרדוש ותלמה אליגון, 100 סיפורים ראשונים: חלק ב' - לגיל הרך, עם ציורים מאת דוש, הוצאת כנרת, 1984 דניאלה גרדוש ותלמה אליגון, 100 סיפורים ראשונים: חלק ג', עם ציורים מאת דוש, הוצאת כנרת, 1984
סעיף 78

האם התכוונתם ל... סעיף 78 (סרט) – סרט קולנוע רוסי משנת 2007 בחקיקה בישראל: סעיף 78 לחוק מיסוי מקרקעין (שבח ורכישה) סעיף 78 לחוק בתי המשפט סעיף 78 לחוק התכנון והבניה סעיף 78 לפקודת הנזיקין
Fireflies (שיר)

"Fireflies" (בתרגום חופשי לעברית: גחליליות) הוא השיר הראשון של פרויקט המוזיקלי האמריקני Owl City מתוך אלבום הבכורה Ocean Eyes. הסולן של להקת Relient K מאט טייסן השתתף בהקלטת השיר. השיר זכה להצלחה עצומה ברחבי העולם והגיע לפסגת מצעדי הפזמונים באוסטרליה, בלגיה, דנמרק, אירלנד, פינלנד, שוודיה, נורווגיה, בריטניה, ארצות הברית והולנד. הקליפ "Fireflies" בוים על ידי סטיב הובר. הקליפ כולל קטעי וידאו בהם אדם יאנג מנגן על עוגב בחדר שינה מלא בצעצועים, בו רוב הצעצועים (בהם בובת אסטרונאוט, מכוניות צעצוע, וצפלין) מתעוררים לחיים. רוב הצעצועים הם צעצועים ישנים מסביבות שנות ה-70 ושנות ה-80. בחדר ישנם גם מכשירים ביתיים כגון טלוויזיה שחור לבן ופטפון. הווידאו קליפ שודר לראשונה בבכורה בלעדית ב-MySpace. מידע על היצירה "Fireflies" באתר מיוזיק בריינז מידע על הסינגל "Fireflies" באתר מיוזיק בריינז מידע על היצירה "Fireflies" באתר Discogs סרטון השיר "Fireflies" באתר יוטיוב
מחיצה (מחשב)

מחיצה היא חלק לוגי של דיסק קשיח, אשר מערכות ההפעלה מתייחסת אליו כאל כונן נפרד. לכל מחיצה מוקצה חלק מקיבולת האחסון של הדיסק, וניתן לאתחל אותה, לקבוע את מאפיינה, וכל זאת ללא תלות במחיצות האחרות החולקות את אותו דיסק פיזי. חלוקה למחיצות נהוגה גם בתחומים אחרים במחשוב, כגון במסדי נתונים והיא מאפשרת בין השאר, ניהול נוח יותר של מידע, ניהול הרשאות, והגנה על מידע, וכן האצת ביצועים. מחיצה של מסד נתונים נקראת לעיתים שבר. מערכת קבצים Master boot record GParted עיגון מדיה וקבצים בנושא מחיצה בוויקישיתוף ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
Odds & Ends

Odds & Ends הוא האלבום הראשון של דיידו, אך מעולם לא יצא באופן רשמי. האלבום יצא בשנת 1995, בגרסה מצומצמת כאלבום דמו. ב-1995, לאחר שפרשה מלימודי משפטים ובמקביל לשיתוף פעולה עם פיית'לס, הקליטה דיידו את אלבומה הראשון. האלבום כלל שירים חדשים מוגמרים ושירים שנכתבו בשנים קודמות שנכללו באלבום בגרסת דמו. רוב השירים באלבום הולחנו והורכבו על ידי דיידו. האלבום היווה פריצת דרך ועצמאות מעבודתה עם אחיה רולו והרכבו פיית'לס. האלבום משלב סגנון קלאסי עם טריפ הופ (לדוגמה: Hurry Home) ואלקטרוני עם טריפ הופ (לדוגמה: Me). האלבום גרם להתעניינותה של חברת התקליטים האמריקאית אריסטה רקורדס. החברה פנתה לחברת Cheeky Records שבבעלות אחיה- רולו והחתימה את דיידו על חוזה. השיר Believe שהוקלט כבר בשנת 1987, הוקלט מחדש בשלוש גרסאות שונות עבור האלבום והם נכללו באלבום כגרסאות בונוס. השיר הופק מחדש על ידי רולו וסיסטר בליס ונכלל ב-No Angel כ-Take my hand. השיר Sweet Eyed Baby הוקלט עבור האלבום כגרסת דמו ולאחר הפקה מחודשת הוקלט ב-1999 כ-Don't think of me. השיר Worthless שאורכו כ-7:52 דקות, הוקלט מספר פעמים בגרסאות מיקס והאוס לפני צאת האלבום. גרסתו הסופית הופצה באלבום Odds end Ends. שירים רבים לא נכללו באלבום הדמו, בהם: Coming Home ,Yesterday ו-Afraid to sleep. מידע על האלבום Odds & Ends באתר MusicBrainz האלבום Odds & Ends באתר Discogs דיידו ביוגרפיה | באתר Answers פייתלס ודיידו ביוגרפיה | ביוגרפיה אריסטה רקורדס | האתר הרשמי Arista
Fireflies

האם התכוונתם ל... פיירפליי (מדע בדיוני) – סדרת טלוויזיה מדע בדיונית שנוצרה על ידי ג'וס וידון. Fireflies (סדרה) – סדרת טלוויזיה אוסטרלית. פיירפליי (סרט) – סרט משנת 2005 בבימויו של פיט מרסי. Fireflies (שיר) – שיר פופולרי משנת 2009 בביצוע הפרויקט המוזיקלי Owl City.
אלכסנדר הראשון (אפיפיור)

אלכסנדר הראשון (בלטינית: Alexander I) היה אפיפיור בין השנים 107 עד 115. מקורות שונים מזהים אותו כקדוש מעונה תחת שלטונו של טראיאנוס או אדריאנוס, אך אין עדויות היסטוריות התומכות בטיעון זה, וכלל דומה חל לגבי כל המעשים האחרים המיוחסים לו בחייו, כיוון שהאזכור הראשון שלו בא רק במאה השישית. לפי ספר האפיפיורים ה"ליבר פונטיפיקליס", אלכסנדר הראשון הוא שהכניס את סיפור הסעודה האחרונה לליטורגיה של המיסה. אולם, במאמרו באנציקלופדיה הקתולית, שולל תומאס ג'וזף שאהאן מסורת זו, שלילה שנתמכת על ידי מומחים קתוליים ושאינם קתוליים. ההערכה היא שחלק זה ב"ליבר פונטיפיקליס" נכתב בסוף המאה החמישית לספירה, במטרה לחזק את מעמדם ושליטתם של ראשי הכנסייה. על פי המסורת, הועברו שרידי גופתו לפרייסינג שבבוואריה בשנת 834. מדיה וקבצים בנושא אלכסנדר הראשון בוויקישיתוף אלכסנדר הראשון, באתר אנציקלופדיה בריטניקה (באנגלית) ערך זה הוא קצרמר בנושא אנשי דת נוצרים ובנושא קדושים נוצרים. אתם מוזמנים לתרום לוויקיפדיה ולהרחיב אותו.
הצלמניה (סרט)

הצלמניה (באנגלית "Life in Stills") הוא סרט תיעודי משנת 2011, בבימויה של תמר טל. הסרט מתעד את המסע המשותף של מרים וַיסנשטַין בת ה-96 ונכדה בן, המנסים להציל מהריסה את חנות הצילום התל אביבית הוותיקה "הצלמניה", אותה הקים בעלה המנוח רודי ויסנשטין. החנות הכילה כמיליון נגטיבים שתיעדו רגעים משמעותיים בתולדות מדינת ישראל. במקביל למסע נרקמת בין השניים מערכת יחסים מיוחדת, למרות פערי הדורות והקונפליקטים ביניהם. הסרט נולד בעקבות סרט קצר שצילמה בשנת 2005 הבמאית תמר טל בשם "אשת הברזל והצלמניה". טל החליטה להמשיך ולעקוב אחר מרים ואחר נכדה שהצטרף בינתיים לעסק המשפחתי, ומאז תחילת היכרותם צילמה טל את מרים במשך שבע שנים. הסרט שודר בערוץ yes דוקו ב-23 במאי 2011, וזכה לשבחי המבקרים. חודשיים לאחר מכן נפטרה מרים ויסנשטין. הסרט הוקרן בפסטיבלי קולנוע רבים ברחבי העולם וזכה בפרסים אחדים: פרס הסרט הישראלי הטוב ביותר בפסטיבל דוקאביב (2011) פרס סרט הביכורים ופרס ההפקה בפרס הקולנוע הדוקומנטרי הישראלי - תחרות הקולנוע הדוקומנטרי הישראלי (2011) פרס סרט הביכורים בפסטיבל דוקלייפציג (2011) פרס הסרט הטוב ביותר בפסטיבל במונטנגרו (2011) פרס הסרט הטוב ביותר בפסטיבל הוט דוקס טורונטו 2012 בקטגוריית עשרת הסרטים הטובים של בחירת הקהל (2011) פרס הסרט הטוב ביותר בקטגוריית "Generations" בפסטיבל "Doc Edge" שבניו זילנד פרס אופיר לסרט התיעודי הטוב ביותר (2012) "הצלמניה", במסד הנתונים הקולנועיים IMDb (באנגלית) "הצלמניה", באתר AllMovie (באנגלית) "הצלמניה", באתר אידיבי "הצלמניה", במסד הנתונים הקולנועיים KinoPoisk (ברוסית) LifeInStillsFilm.com - אתר האינטרנט של הסרט נירית אנדרמן, הטרגדיה המשפחתית והיחסים המורכבים של משפחת הצלמניה, באתר הארץ, 13 במאי 2011 ניר קיפניס, ‏סיפורי סבתא, באתר גלובס, 23 במאי 2011 משהו טוטאלי, באתר ישראל היום, 24 במאי 2011 מורן שריר, זיכרון דברים, באתר הארץ, 24 במאי 2011 Pri-or PhotoHouse - אתר האינטרנט של חנות "הצלמניה" (באנגלית) גיבורת הסרט "הצלמניה" הלכה לעולמה, באתר וואלה, 22 ביולי 2011 מרב יודילוביץ', הזוכה הגדול בפסטיבל דוקאביב: "הצלמניה", באתר ynet, 17 במאי 2011 הזוכים בטקס פרסי הקולנוע הדוקומנטרי הישראלי 2011, באתר פורום היוצרים הדוקומנטריים Life in Stills, באתר הפסטיבל פרסי אופיר 2012: ניצחון גדול ל"למלא את החלל", באתר nana10‏, 21 בספטמבר 2012
ריצ'רד בלמן

ריצ'רד ארנסט בלמן (באנגלית: Richard Ernest Bellman; ‏20 באוגוסט 1920 – 19 במרץ 1984) היה מתמטיקאי יהודי-אמריקאי בתחום המתמטיקה השימושית. נודע בזכות המצאת התכנון הדינמי בשנת 1953 ותרומתו החשובה לתחומים נוספים של המתמטיקה. בלמן נולד ב-1920 למשפחה יהודית ממוצא פולני ורוסי בעיר ניו יורק שבה אביו ניהל חנות מכולת קטנה ברובע ברוקלין של העיר. בלמן השלים את לימודיו התיכוניים בשנת 1937 בתיכון אברהם לינקולן בעיר. בשנת 1941 קיבל תואר ראשון למתמטיקה מטעם ברוקלין קולג' ומאוחר יותר תואר שני במתמטיקה מטעם אוניברסיטת ויסקונסין–מדיסון. במהלך מלחמת העולם השנייה, הצטרף לקבוצת הפיזיקאים התאורטיים של המעבדות הממשלתיות של לוס-אלמוס. בשנת 1946 קיבל תואר דוקטור מטעם אוניברסיטת פרינסטון. בשנת 1949 הצטרף לתאגיד המחקר הממשלתי RAND ובמהלך תקופה זו פיתח את התכנון הדינמי. שימש כפרופסור מן המניין באוניברסיטת דרום קליפורניה, פרופסור עמית באקדמיה האמריקנית לאומנויות ומדעים וחבר באקדמיה הלאומית להנדסה. בשנת 1979 הוענקה לו מדליית הכבוד מטעם IEEE על תרומתו בתחום תהליכי החלטה ותורת הבקרה ובעיקר על פיתוח התכנון הדינמי. עבודתו המרכזית היא פיתוחן של משוואות בלמן. משוואות בלמן, הידועות גם כמשוואות התכנון הדינמי, הן תנאי הכרחי לאופטימליות ומשמשות כקו מנחה במהלך הניסיון למצוא מדיניות בקרה אופטימלית. בתחילה נעשה במשוואות בלמן שימוש בעיקר בתורת הבקרה אך עם הזמן הן החלו להופיע גם בתחומים נוספים כמו כלכלה. משוואות המילטון-ג'קובי-בלמן הן משוואות דיפרנציאליות חלקיות המשמשות למציאת מדיניות בקרה אופטימלית בתחומי זמן רציפים. זוהי למעשה התאמה של משוואות בלמן לתכנון דינמי עבור תחומים רציפים (בעוד משוואות בלמן עוסקות בתחומים בדידים). בלמן טבע את המושג בעיית הממדיות (Curse of dimensionality) שמתאר את הגידול המעריכי בזמן הנדרש למציאת פתרון לבעיית בקרה כשמספר המשתנים הנדרש לתיאור מצב של המערכת גדל בצורה בדידה. אלגוריתם בתורת הגרפים המשמש למציאת מסלול שיש לו משקל מינימלי מקודקוד מוצא נתון. אלגוריתם דייקסטרה משיג את אותה מטרה בסיבוכיות חישובית נמוכה מזו של אלגוריתם בלמן-פורד אך אינו מסוגל לבצע זאת בצורה נכונה כאשר חלק מהמשקולות של קשתות הגרף הן שליליות. לאורך שנות עבודתו פרסם בלמן 619 מאמרים ו-39 ספרים. ב-11 שנות חייו האחרונות פרסם למעלה מ-100 מאמרים למרות שסבל משיתוק עקב ניתוח מוח שנאלץ לעבור. להלן רשימה נבחרת של עבודותיו: 1957. Dynamic Programming 1959. Asymptotic Behavior of Solutions of Differential Equations 1961. An Introduction to Inequalities 1961. Adaptive Control Processes: A Guided Tour 1962. Applied Dynamic Programming 1967. Introduction to the Mathematical Theory of Control Processes 1970. Algorithms, Graphs and Computers 1972. Dynamic Programming and Partial Differential Equations 1982. Mathematical Aspects of Scheduling and Applications 1983. Mathematical Methods in Medicine 1984. Partial Differential Equations 1984. Eye of the Hurricane: An Autobiography, World Scientific Publishing. 1985. Artificial Intelligence 1995. Modern Elementary Differential Equations 1997. Introduction to Matrix Analysis 2003. Dynamic Programming 2003. Perturbation Techniques in Mathematics, Engineering and Physics 2003. Stability Theory of Differential Equations ריצ'רד בלמן, באתר פרויקט הגנאלוגיה במתמטיקה ריצ'רד בלמן, באתר MacTutor (באנגלית) ריצ'רד בלמן, באתר dblp דף ביוגרפיה על בלמן http://www-history.mcs.st-andrews.ac.uk/Biographies/Bellman.html
Life for Rent

Life for Rent (בעברית: חיים להשכרה) יצא ב-23 בספטמבר 2003 על ידי אריסטה רקורדס והוא האלבום השני של דיידו. האלבום שהופק ברובו על ידי דיידו ואחיה רולו, היה בין הנמכרים ביותר בעולם בעשור הראשון של שנות ה-2000. האלבום מכר נכון לשנת 2003 כ-12 מיליון עותקים וקיבל 7 אותות פלטיניום על ידי BPI. דיידו היא הזמרת היחידה שלה שני אלבומים בראש רשימת עשרת הנמכרים ביותר בעולם. בנוסף לכך, הפך האלבום לאלבום הנמכר ביותר בבריטניה בשנת 2003. Life for Rent הוא האלבום הנמכר ביותר במהירות על ידי זמרת בעולם כולו. האלבום מכר ביומו הראשון כ-102,500 עותקים ובשבוע הראשון כ-400,351 עותקים. על פי דוחות של IFPI, האלבום הוא הרביעי הנמכר ביותר בעולם לשנת 2003, ועל פי דוחות של BPI הוא בין שבעת הנמכרים ביותר באנגליה, בין השנים 2000 ו-2009. האלבום שהה עשרה שבועות בראש מצעדי המכירות בבריטניה ונשאר 54 שבועות נוספים במצעד. האלבום שהה 18 שבועות לא רצופים במקום ראשון במצעד האלבומים האירופאי. מכירות האלבום הגיעו לכ-מיליון וחצי עותקים כחודש לאחר צאתו. האלבום היה מועמד לפרס גראמי לשנת 2004 על השיר "White Flag" ודיידו התמודדה בקטגוריית הזמרת הטובה ביותר. בניגוד לביקורות הקהל, ביקורתם של מבקרי מוזיקה רבים בעולם הייתה שלילית. האלבום קיבל ציון בינוני והשוואת מכירותיו כלפי No Angel, הושוותה להבדל הכישרון בין דיידו לאחיה-רולו. השיר "White Flag" יצא כסינגל המוביל של האלבום וצילומי הווידאו קליפ של השיר נערכו ב-הוליווד. בקליפ הופיע השחקן דייוויד בורנזס. סינגלים נוספים היו Don't Leave Home, Life for rent ו- Sand in my Shoes היה הסינגל האחרון לאלבום זה. בשני הקליפים ל-Don't Leave Home ו- Life for rent צולמו סצנות התאבדות ועל מהותם דיידו נשאלה בראיונות רבים ובפורום הבית באתרה. תשובתה הייתה ששיריה הם כמאין אגדות ותרחישים דמיוניים וכאלה הם גם הקליפים שלה. על תשובתה הגיבו מאזיניה בשאלה לגבי הדמות איזובל מהשיר Isobel מאלבומה הראשון: No Angel, ותשובתה הייתה שהגתה את הדמות בגיל צעיר, בזמן שהותה באירלנד. באלבום 11 שירים רשמיים. אורכו של השיר "See the Sun" הוא 10:36 דקות. השיר הוא האחרון באלבום וגולש כ-3 דקות על קו שקט שלאחריו נשמע שיר חבוי ששמו "Closer". מידע על האלבום Life for Rent באתר MusicBrainz מידע על האלבום Life for Rent באתר AllMusic האלבום Life for Rent באתר Discogs האלבום Life for Rent באתר ספוטיפיי האלבום Life for Rent באתר יוטיוב Eminem and Now! 62 lead albums sales | News | Music Week, www.musicweek.com (באנגלית) [דוחות גינס, מהדורה 17, שיאי גינס ] IFPI בי.פי.אי דו"ח תיעוד מצעדי מכירות אירופאי ביקורת BBC דיידו פורום רשמי (סטטוס: נעול)
משוואות בלמן

משוואת בלמן (באנגלית: Bellman Equation) הקרויה על שם מפתחה ריצ'רד בלמן היא תנאי הכרחי לאופטימליות בפתרון בעיית בקרה באמצעות תכנון דינמי. משוואות בלמן מתבססות על עקרון האופטימליות של בלמן הגורס באופן רקורסיבי כי מדיניות החלטה אופטימלית היא אופטימלית ביחס לכל מצב התחלתי והחלטה התחלתית וכמו כן מהווה מדיניות החלטה אופטימלית ביחס לכל מצב והחלטה שנקרים בדרכה. בצורתה הבסיסית, מנוסחת משוואת בלמן עבור תהליך החלטה בזמן בדיד t = 0 , 1 , 2 , . . . {\displaystyle t=0,1,2,...} כך שהמצב בזמן t נתון על ידי x t {\displaystyle x_{t}} . פונקציית המעברים של המערכת נתונה כ x t + 1 = T ( x t , a t ) {\displaystyle x_{t+1}=T(x_{t},a_{t})} וקבוצת ההחלטות (הפעולות) שניתן לבצע במצב נתון x t {\displaystyle x_{t}} נתונה כ Γ ( x t ) {\displaystyle \Gamma (x_{t})} . כמו כן נתונים לנו הערך המיידי F ( x t , a t ) {\displaystyle F(x_{t},a_{t})} לביצוע החלטה אפשרית כלשהי במצב מסוים ופקטור היוון 0 < β < 1 {\displaystyle 0<\beta <1} . משוואת בלמן עבור מדיניות ההחלטה האופטימלית דורשת שיתקיים לכל מצב x t {\displaystyle x_{t}} : V ( x t ) = max a t ∈ Γ ( x t ) { F ( x t , a t ) + β V ( T ( x t , a t ) ) } {\displaystyle V(x_{t})=\max _{a_{t}\in \Gamma (x_{t})}\{F(x_{t},a_{t})+\beta V(T(x_{t},a_{t}))\}} כאשר V ( x t ) {\displaystyle V(x_{t})} היא פונקציית הערך הכולל עבור ביצוע החלטות החל ממצב x t {\displaystyle x_{t}} .
אבנר רוטנברג

אבנר רוטנברג (נולד ב-24 ביוני 1943) הוא סופר ויועץ לענייני תרבות ואמנות. אבנר רוטנברג נולד בחיפה וגדל וחי בירושלים. למד בבית הספר לילדי עובדים "ארלוזורוב" ובתיכון ליד האוניברסיטה. בוגר האוניברסיטה העברית בירושלים בחוגים: פילוסופיה כללית, פילוסופיה עברית וקבלה. בוגר פילוסופיה באוניברסיטת אדלייד, דרום אוסטרליה. אחרי שירות צבאי רוטנברג החל לעבוד בעיריית ירושלים כאקורדיוניסט ומדריך נוער. היה שליח ההסתדרות הציונית במונטריאול קנדה ובאדלייד, דרום אוסטרליה. רוטנברג עבד שנים רבות כמנהל האגף לחינוך חברתי וכסגן מנהל האגף לתרבות בעיריית ירושלים. הוא נמנה עם מקימי האיגוד הארצי של מנהלי מחלקות התרבות בשלטון המקומי, והיה מזכירו הראשון. יזם וערך עשרות מפעלי תרבות בירושלים וביניהם קשרי תרבות בינלאומיים, פסטיבלים והוצאת תקליטורים לאמנים. פרסם עשרות סיפורים קצרים בכתבי העת: "עיתון 77", "מאזנים", "אפיריון", "רב-קול", "ירושלים, מאסף לדברי ספרות", "כתב עת ירושלמי ברוסית" וכדומה. נדודי שינה (סיפורים קצרים), הוצאת צ'ריקובר, 1984 - הספר זכה בפרס ניומן לביכורי יצירה מטעם בית הסופר בירושלים הקפיצה (רומן), הוצאת בית שלמה, 1992 אלופות הברידג' - רומן סיפורים, הוצאת אגודל, 2003 גלויות הביתה (שירים), 1976 הפילים בים (שירים), הוצאת בית שלמה, 1988 כתב מחזה לילדים: 35 במאי - על פי אריך קסטנר שהוצג בתיאטרון החאן, 1975. עיר בסבך – לקסיקון ירושלים בת זמננו, הפרק: תרבות ואמנות בירושלים, מכון ירושלים לחקר ישראל 2003 דו"ח ברכה – התמיכות במוסדות האמנות בירושלים, קרן ברכה 2005 40 שנה בירושלים, פרק 12: יצירה תרבותית בירושלים, מכון ירושלים לחקר ישראל, 2007, עמ' 66-76 אבנר רוטנברג, ברשת החברתית פייסבוק רשימת הפרסומים של אבנר רוטנברג, בקטלוג הספרייה הלאומית אבנר רוטנברג, ב"לקסיקון הספרות העברית החדשה" אבנר רוטנברג, ב"לקסיקון הקשרים לספרות ישראלית" אבנר רוטנברג – סיפורים קצרים פרי עטו סיפורי סבנר לילדים - 13 קונטרסים לגיל הרך ‏כתב עת ירושלמי‏ (Q123486018)
יד אנה פרנק

יד אנה פרנק הוא אתר הנצחה לאנה פרנק הנמצא ביער הקדושים סמוך למערת בני ברית. האתר נחנך ב-2 במאי 2011, ביום הזיכרון לשואה ולגבורה. לאורך כ-400 מטרים מוצבים עמודים ועליהם פרטים על אנה פרנק וציטוטים מיומנה בעיקר קטעים הקשורים בעץ הערמונים אותו ראתה מחלון חדרה. על אחד העמודים יש התייחסות של הסופר וניצול השואה פרימו לוי על יומנה של אנה פרנק. בקצה האתר הונח פסל מתכת של הפסל פיט כהן יהודי ניצול שואה מהולנד שבדומה לאנה, הסתתר בבית במלחמת העולם השנייה. הפסל מתאר חדר ובו כיסא בודד עליו יכול לשבת אדם ככלוא בחדר ולהביט על עץ הערמונים עם העלים המחומשים הנמצא בחוץ. הפסל של פיט כהן התייחסות פרימו לוי לאנה פרנק פרטים על אנה פרנק עץ הערמונים ביומנה של אנה פרנק עץ הערמונים ביומנה של אנה פרנק פיט כהן על הפסל שיצר לזכר אנה פרנק
רדינג (הממלכה המאוחדת)

רדינג (באנגלית: Reading) היא עיר באנגליה הממוקמת בהצטלבות נהרות התמזה והקנט, ובמרחק 64 ק"מ מהעיר לונדון. שם המקום הגיע משמו של שבט קלטי עתיק שישב במקום "הרדינגס" (באנגלית עתיקה "Rēadingas"). בשנת 870 פלשו הוויקינגים הדנים לאנגליה, הקימו מחנה במקום ולאחר מכן גם התיישבו באזור. הנרי הראשון מלך אנגליה בנה בשנת 1121 את מנזר רדינג, ולאחר מותו נקבר בתחומי המנזר. ייסוד המנזר הביא לתושבי רדינג פרנסה ושגשוג עקב העלייה לרגל למקום הדתי. בזמן מגפת המוות השחור נפגעה רדינג קשות, וכ-60 אחוז מתושבי המקום נקטלו על ידה. כמו כן ידוע היה כי ראש המנזר היה בין הנפגעים בשנת 1361. בשנת 1538 נחרב חלק נרחב מהמנזר, עקב העברת שלטון הכנסייה לידי הנרי השמיני מלך אנגליה. עם השנים, והחל מהמאה השמונה עשרה, שגשגה רדינג והתפרסמה בעקבות תעשיית הברזל שהחלה לתפוס תאוצה ומרחב. בתחילת המאה התשע עשרה, בשנת 1801, עמדה אוכלוסיית רדינג על 9,400 איש, אך בשנת 1851 עלה המספר ל-21,500 תושבים. על פי הערכות משנת 2010, מונה אוכלוסיית רדינג וסביבתה כ-154,200 תושבים. הפוליטיקאי והמשפטן היהודי-בריטי לורד רופוס דניאל אייזקס, המרקיז הראשון מרדינג, הגיע למשרות רמות בשירות הממשלתי הבריטי וזכה בתוארי אצולה גבוהים. הוא גם היה פעיל ציוני שנרתם לעשייה בארץ ישראל, והיה מעורב בהקמת מפעל החשמל בארץ ישראל (שעל שמו נקראת תחנת הכוח רדינג) ובתמיכה בצי העברי המתחדש של יישוב. קבוצת הכדורגל הבכירה של העיר, מועדון הכדורגל רדינג, שיחקה בעונת 2012/2013 בפרמייר ליג אך ירדה לליגת המשנה (הפוטבול ליג צ'מפיונשיפ) לאחר עונה אחת. בשנת 2020 התרחש בעיר פיגוע דקירה שגבה את חייהם של שלושה אנשים (שלושה אחרים נפצעו קשה). גרמניה דיסלדורף, נורדריין-וסטפאליה, גרמניה (מ־1947, רשמית מ־1988) אירלנד קלונמל (אנ'), אירלנד (מ־1994) ניקרגואה סן פרנסיסקו ליברה (אנ'), ניקרגואה (מ־1994) ברבדוס ספייטסטאון, ברבדוס (מ־2003) מדיה וקבצים בנושא רדינג בוויקישיתוף אתר האינטרנט הרשמי של רדינג (באנגלית) מועצת רדינג, האתר הרשמי רדינג, באתר אנציקלופדיה בריטניקה (באנגלית)
רב יהודה בר חביבא

רבי יהודה בר חביבא (מוזכר לעיתים בתואר "רב" ולעיתים בתואר "רבי") היה אמורא בבלי בן הדור השני (המאה ה-3), תלמידו של שמואל. מאמריו בתלמוד מועטים, רובם ככולם בשם חכמים אחרים או ברייתות שמסר. על קורותיו, מקומו ומשפחתו, לא ידוע דבר, פרט לעובדה שבתו נישאה לבנו של האמורא המפורסם רב יהודה, מגדולי תלמידיו של שמואל. המאמר היחיד שאמר ואינו בשם חכם אחר הוא אודות שילובה של פרשת ציצית בקריאת שמע: "פרשת ציצית מפני מה קבעוה? אמר רבי יהודה בר חביבא: מפני שיש בה חמשה דברים: מצות ציצית ("ועשו להם ציצית"), יציאת מצרים ("אני ה' אלוהיכם אשר הוצאתי אתכם מארץ מצרים"), עול מצוות ("למען תזכרו ועשיתם את כל מצוותי"), ודעת מינים, הרהור עבירה, והרהור עבודה זרה" ("ולא תתורו אחרי לבבכם ואחרי עיניכם") . במספר מקומות בתלמוד הוא מוזכר בתואר "רבי" יהודה בר חביבא, ממנו ניתן להסיק, אולי, כי הוסמך בארץ ישראל, שהרי אמוראים בבליים לא נקראו בשם זה, אך ייתכן שמדובר בטעות דפוס, ואכן במקומות אחרים הוא מוזכר בתואר "רב". ד"ר מיכאל הייגער מביא כי במסכת שבת הוא מובא בתואר "תני ר' יהודה בר חביבא" וכן מובא בפירוש רבינו חננאל שם, אם כי בדברי סופרים הוא מוזכר ללא התואר רב. כמו כן בערכי תנאים ואמוראים מצטט את הגמרא שם ללא התואר "ר", אך בהמשך הוא עצמו מביא את התואר "ר'". בספר יוחסין השלם בערכו הוא מוזכר בתואר "רב יהודה חביבא" (בלי "בר"), אך הוא מזכיר כי ישנה גם גרסה "רב יהודה בר חביבא". הרב אהרן הימן, "רב יהודה בר חביבא", תולדות תנאים ואמוראים, לונדון, תר"ע, חלק ב, עמוד 560, באתר היברובוקס משה יהודה בלוי (עורך), "רב יהודה בר חביבא", יחוסי תנאים ואמוראים, ברוקלין ה'תשנ"ד, עמודים פ"ו-פ"ז, באתר היברובוקס תלמוד בבלי, מסכת כתובות, דף ס', עמוד ב'. תלמוד בבלי, מסכת שבת, דף ק"ח, עמוד ב' תלמוד בבלי, מסכת ברכות, דף מ"ב, עמוד א' תלמוד בבלי, מסכת ברכות, דף י"ב, עמוד ב' אוצר הברייתות בערכו. עמ' 147.